

ที่ มท ๐๘10.6/ว กระทรวงมหาดไทย

ถนนอัษฎางค์ กทม. 10200

มกราคม ๒๕63

เรื่อง การเตรียมการจัดพิธีเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษก ครบรอบ 1 ปี เพื่อถวายเป็นพระราชกุศล พร้อมกันทั่วประเทศ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3815 ลงวันที่ 20 กันยายน 2562

สิ่งที่ส่งมาด้วย 1. (ร่าง) กำหนดการพิธีเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคล  
 พระราชพิธีบรมราชาภิเษก จำนวน 1 ฉบับ

2. (ร่าง) คำกล่าวการเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคล  
 พระราชพิธีบรมราชาภิเษก จำนวน 1 ฉบับ

3. แนวทางการรายงานผลการจัดพิธีเปิดโครงการซุ้มประตูเมืองเฉลิมพระเกียรติ   
 เนื่องในโอกาสมหามงคลพระราชพิธีบรมราชาภิเษก ครบรอบ 1 ปี จำนวน 1 ฉบับ

ตามที่กรมส่งเสริมการปกครองท้องถิ่นได้แจ้งแนวทางการดำเนินโครงการซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมทั้งแบบซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พระบรมฉายาลักษณ์ของพระบาทสมเด็จพระเจ้าอยู่หัว ที่ฉายกับสมเด็จพระนางเจ้าฯ พระบรมราชินี ภาพพระราชกรณียกิจของพระบาทสมเด็จ  
พระเจ้าอยู่หัว และพระฉายาลักษณ์ของสมเด็จพระนางเจ้าฯ พระบรมราชินี และประมาณการราคาค่าก่อสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ให้จังหวัดพิจารณามอบหมายองค์การบริหารส่วนจังหวัดเป็นหน่วยดำเนินการจัดสร้างซุ้มประตูเมืองเฉลิมพระเกียรติ   
เนื่องในโอกาสมหามงคลพระราชพิธีบรมราชาภิเษก นั้น

กระทรวงมหาดไทยพิจารณาแล้วเห็นว่า เพื่อให้การเตรียมการจัดพิธีเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครบรอบ 1 ปี เพื่อถวายเป็นพระราชกุศลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เป็นไปด้วยความเรียบร้อย และสมพระเกียรติ จึงขอให้จังหวัดพิจารณาดำเนินการ ดังนี้

1. ให้จังหวัดบูรณาการทุกภาคส่วนร่วมดำเนินการจัดพิธีเปิดโครงการซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมกันทุกจังหวัด โดยจัดสถานที่   
พิธีการเปิดให้เรียบร้อย สวยงาม และสมพระเกียรติ ในวันจันทร์ที่ 4 พฤษภาคม 2563 หลังเสร็จพิธีฉัตรมงคล   
หรือเวลาที่จังหวัดเห็นสมควร โดยมีผู้ว่าราชการจังหวัดหรือผู้แทน เป็นประธาน

2. จัดกิจกรรมเพื่อถวายเป็นพระราชกุศล พร้อมกันทั่วประเทศ โดยดำเนินการเตรียมความพร้อมในวันจัดพิธีเปิดโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้กิจกรรม “สานพลังจิตอาสา พัฒนาภูมิทัศน์ท้องถิ่นไทย” พร้อมทั้งสานพลังจิตอาสาพระราชทาน   
ทั้งภาคราชการ ภาคเอกชน และประชาชนในพื้นที่ เพื่อดำเนินการพัฒนาปรับภูมิทัศน์บริเวณซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก และริมทางสองฝั่งถนนให้เป็นระเบียบเรียบร้อย สะอาด สวยงาม ปลอดภัย หรือสะท้อนถึงอัตลักษณ์ของจังหวัด เช่น ร่วมกันปลูกต้นไม้ ปลูกไม้ดอกไม้ประดับ ทำความสะอาด จัดระเบียบพื้นที่ให้เรียบร้อย สวยงาม เป็นต้น หรือกิจกรรมอื่น ๆ ตามความเหมาะสมของพื้นที่

/3. ประชาสัมพันธ์ ...

-2-

3. ประชาสัมพันธ์เชิญชวนจิตอาสาพระราชทาน ประชาชน และภาคส่วนต่าง ๆ เข้ามามีส่วนร่วมในพิธีเปิดและร่วมกิจกรรมในวันดังกล่าว โดยพร้อมเพรียงกัน โดยให้จิตอาสาพระราชทานสวมเสื้อสีเหลือง   
สวมหมวก และผ้าพันคอพระราชทาน สำหรับประชาชนให้สวมเสื้อโทนสีเหลือง

4. ให้จังหวัดรายงานผลการดำเนินงานให้กรมส่งเสริมการปกครองท้องถิ่นทราบ และจัดส่งทางไปรษณีย์อิเล็กทรอนิกส์ chalermphrakiat.dla@gmail.com ด้วยอีกทางหนึ่ง ภายในวันพุธที่ 6 พฤษภาคม 2563

จึงเรียนมาเพื่อทราบและพิจารณาดำเนินการ

ขอแสดงความนับถือ

กรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. 0 2241 9000 ต่อ 4132 โทรสาร 0 2241 6930

ผู้ประสานงาน นายปวิตร เลิศอำไพนนท์

ร.ปมท. ..................................

อสถ. .....................................

ร.อสถ. ..................................

ผอ.กพส. ................................

ผอ.กง.พศ. .............................

หน.กง./หน.ฝ. ........................

จนท. ......................................